open-index/open-wikipedia-markdown huggingface dataset:
Roland Garros Paris

:*For golfturneringen, se: [[Open de France]]*

**Tournoi de Roland-Garros** (offisielt **Championnats Internationaux de France**, ofte kalt **French Open** eller på norsk **Det åpne franske mesterskapet**) er en tennisturnering som arrangeres i mai–juni i Paris og er den andre av de fire årlige Grand Slam-turneringene.  

Roland-Garros begynte som en nasjonal turnering i 1891. I 1925 ble det åpnet for utenlandske spillere. I 1928 ble det bygd et nytt tennisstadion ved Porte d’Auteuil. Den ble oppkalt etter en krigsveteran fra 1. verdenskrig, Roland Garros, og fikk rødt grusunderlag.

Rafael Nadal har vunnet flest titler (14) i herresingle (per 2022); den seneste seieren vant han i 2022 da han beseiret Casper Ruud i finalen. I damesingle har Chris Evert vunnet 7 titler.

## Vinnere siden 1925
*Singlemesterskapet for herrer
*Singlemesterskapet for damer
*Doublemesterskapet for herrer
*Doublemesterskapet for damer
*Mixed doublemesterskapet

## Eksterne lenker
* 
* BBC Tennis News
* Roland Garros – ina.fr (fransk)
US Open

**US Open** betegner et åpent amerikansk mesterskap der alle, også utlendinger, kan delta. De mest kjente er:

*US Open (tennis) i tennis.
*US Open Championship i golf.
US Open (tennis)

**US Open** er den fjerde og siste av de årlige *[[Grand Slam (tennis)|Grand Slam-turneringene]]*. US Open avholdes i august/september og består av fem turneringer: herre- og damesingle, herre- og damedouble, samt mixed double. Siden 1978 er turneringen blitt arrangert utendørs på deco-underlag på USTA National Tennis Center i Flushing Meadows i Queens, New York. 

## Historie
Turneringen ble arrangert for første gang i august 1881, og ble arrangert i Newport Casino, Newport, Rhode Island (kun herresingle). Mesterskapet var kjent som **U.S. National Singles Championship** for herrer.  

I 1900 ble det avholdt mesterskap for herredouble for første gang. I 1887 ble mesterskapet for første gang arrangert for damesingle, og for damedouble i 1889. 

Mesterskapet ble åpent fra 1968, da alle de fem mesterskapene ble samlet til **US Open**. I 1968 ble turneringen åpnet for profesjonelle spillere. Dette året deltok 96 menn og 63 kvinner, og den totale premiesummen var  dollar. Nå er prispengene på  dollar.

## Vinnere
* Single herrer
* Single damer
* Double herrer
* Double damer
* Mixed double

## Eksterne lenker
*
Angus MacGyver

**Angus MacGyver** (født 23. mars 1951 i Mission City, Minnesota, USA) er en figur og hovedperson i TV-serien MacGyver (1985–1992). Rollen som MacGyver ble spilt av Richard Dean Anderson.

MacGyver jobbet som agent for Phoenix Foundation. Hans sjef Pete Thornton, spilt av Dana Elcar, ga ofte MacGyver oppdrag som førte ham inn i vanskelige situasjoner. MacGyvers hovedfiende var den seiglivede Murdoc, spilt av Michael Des Barres, som jobbet for leiemorder-organisasjonen HIT (Homicide International Trust).

## Familie
MacGyver er enebarn og sønn av *James MacGyver* og *Ellen «Jackson» MacGyver*.
Faren dør mens MacGyver ennå er barn.
Mens MacGyver er på et oppdrag i Afghanistan får moren slag og dør. MacGyver er lei seg både for at han ikke var tilstede da hun døde og for at han ikke var tilstede i begravelsen og han klandrer seg fremdeles for dette.
I en episode hvor MacGyver nesten dør, møter han foreldrene igjen på en båt. Her får han endelig sagt «beklager» og får endelig sagt ordentlig farvel.

Bestefaren Harry Jackson er den eneste gjenlevende slektningen som MacGyver har, selv om han dør under en av episodene.

Mot slutten av serien får MacGyver vite at han har en sønn, Sean Angus Malloy, også kalt Sam.
Hans mor, som MacGyver var sammen med, Katherine «Kate» Malloy ble henrettet av rødgarister i Beijing. Budskapet om sønnen kommer som et «sjokk» på MacGyver som alltid har trodd at bestefaren var hans siste gjenlevende slektning.

## Venner
Hans to gode venner foruten Pete Thornton er Jack Dalton og Penny Parker.

Som et resultat av en uskyldig lek i barndommen med pistol med tre andre gutter, blir MacGyvers gode venn Jesse skutt med pistol. MacGyver prøver forgjeves å skaffe hjelp, men Jesse dør underveis.

## Annet
MacGyver var også effektiv ved å finne på og opp ting, han kunne for eksempel fått en potet og en ledning og lagd strøm over et stort område, lage bomber ut av vanlige og ikke fullt så vanlige husholdnings-redskaper og -kjemikalier.

Til å forklare menneskene rundt seg at vold ikke løser noen ting, bruker MacGyver en fysisk lov som eksempel:

Som en lettere forklaring, om du bruker vold mot noen vil de bare bruke vold tilbake på deg.

I enkelte episoder har MacGyver gått undercover for Phoenix Fundation; svært ofte som datanerden *Dexter Filmore*. MacGyver benytter denne karakteren i to-tre episoder.

## Feil og unøyaktigheter
* I episoden «Eye of Osiris» fra 1991 sier MacGyver til bestefaren at han ikke har sett sin far siden han var 10 år gammel. I episoden «Runners» fra 1989 sier han derimot at han var syv år gammel da faren døde. Faren og bestemoren døde da de en kveld kjørte av veien og havnet i ei elv, begge druknet. I noen episoder vises det tilbakeblikk til da en politimann kommer og forteller Harry og MacGyver hva som har skjedd.
## Referanser
Terminal pasient

Begrepet **terminal pasient**, eller som oftest bare **terminal**, brukes om pasienter som lider av en uhelbredelig sykdom, og som trolig vil dø i nær fremtid. Disse pasientene får ofte kun palliativ (lindrende) behandling, og i noen tilfeller brukes også terminal sedering (som regel en form for eutanasi, og lovstridig i de fleste land).

## Se også
*Eutanasi
*Palliativ behandling
*Terminal sedering
French Open-vinnere (single herrer)

Denne listen viser **vinnere av singelmesterskapet for herrer i tennisturneringen [[Tournoi de Roland-Garros]]** (offisielt **Championnats Internationaux de France**, ofte kalt **French Open** eller på norsk **Det åpne franske mesterskapet**) siden 1925, da turneringen ble åpnet for andre enn franske spillere.

## Referanser
Tunge (andre betydninger)

**Tunge** kan referere til:

* Tunge &ndash; et organ i munnen
* Tunge (fisk) (*Solea solea*) &ndash; en flyndrefisk
* Tiriltunge (*Lotus corniculatus*) &ndash; en plante
* Forskjellige formasjoner med form som en tunge
** Landtunge &ndash; et landområde med form som en tunge
** Ildtunge &ndash; en flamme med form som en tunge
** Bretunge &ndash; en del av en isbre med form som en tunge
* Tunge härad, Herred i Sverige
* Tunge kyrka, kirke i Sverige
* Tunge församling, sogn i Sverige
* Tunge socken, sogn i Sverige

## Se også
* Tunga (peker)
Tunge (fisk)

:*Denne siden er om fisken *'tunge**. For andre betydninger, se [[tunge]].''
**Tunge*' (*Solea solea'') er en flyndrefisk  i gruppen tunger. Den kan bli opptil 20&nbsp;år gammel, 70&nbsp;cm lang, og veie 4&nbsp;kg.

Tungen, som regnes som en av våre mest velsmakende flyndrefisker, er bl.a. utbredt langs kysten av Atlanterhavet, fra Senegal opp til Trondheimsfjorden i nord. I tillegg finnes den i mesteparten av Middelhavet, samt langs kysten av Sør-Afrika. Om vinteren trekker den seg tilbake til det noe varmere vannet i sør i Nordsjøen.

De små øynene sitter tett sammen på fiskens høyre side. Dette gir fisken muligheten til å ligge halvveis begravet i sanden mens den venter på at et potensielt bytte skal komme forbi.
I likhet med andre flyndrer, fødes tungen med vanlig fiskeform. De unge fiskene gjennomgår tidlig en metamorfose hvor det ene øyet flytter seg. Dette skjer når fisken er ca. en centimeter stor.

## Referanser




## Litteratur
* Torsvik, Mortensen, Nedreaas (red.) Fiskeribiologi ISBN 82-529-1720-8

## Eksterne lenker
*
Konstruksjonsbåt

**Konstruksjonsbåt** er en båt laget for konkurranseseilas hvor konstruktøren står fritt i valg av skrogform, seilareal, lengde, vekt og materialer for å oppnå de egenskaper som er ønskelige for den individuelle båt – i motsetning til entypebåt og klassebåt hvor dette er gitt i en etablert standard eller formel som er felles for alle båter av en gitt type eller klasse.
LAMP

**LAMP** er et  akronym for en samling fri programvare ofte brukt sammen for å drive websider eller tjenere, og består som oftest av:
* '''L'''inux, et operativsystem;
* '''A'''pache, en webserver;
* '''M'''ariaDB og '''M'''ySQL, et databasehåndteringssystem (eller en databasetjener);
* '''P'''erl, '''P'''HP, og/eller '''P'''ython, et skriptspråk.

Mer presist er det en webplattform tuftet på åpen kildekode og fri programvare.

Selv om disse programmene ikke er laget spesifikt for å samarbeide med hverandre, er kombinasjonen svært populær på grunn av lave kostnader og at den er tilgjengelig for alle Linux-distribusjoner.

LAMP har sin opprinnelse i CGI, som ble populært tidlig på 1990-tallet. Denne teknologien gjør brukeren av en nettleser i stand til å kjøre et program på webserveren, og deretter motta både *dynamisk* og *statisk informasjon*. Skriptspråk ble brukt til disse programmene på grunn av deres evne til å manipulere tekststrømmer enkelt og effektivt, selv når teksten stammer fra ulike kilder. Derfor blir de ofte omtalt som **Glue Languages** (eller *Limspråk*)

Uttrykket LAMP ble lansert av M. Kunze i en artikkel for det tyske computerbladet *[[c't]]* i 1998. Artikkelen skulle vise at en samling fri programvare kunne være et gyldig alternativ til kommersielle produkter. Vel vitende om IT-verdenens forkjærlighet til akronymer, lanserte han begrepet LAMP som et markedsføringstiltak for å gjøre fri programvare mer populært.

Blant engelsktalende ble uttrykket popularisert av O'Reilly og MySQL AB.
Varianter av LAMP inkluderer **LAPP** (byttet ut MySQL med '''P'''ostgreSQL), **LASP** (byttet ut MySQL med '''S'''QLite). Andre webserver som nginx og lighttpd. Andre skriptspråk som Ruby, Lisp, Prolog, bash, og Awk kan bli byttet ut. Av disse andre er språket Ruby hyppigst antatt å være en del av LAMP.

Wikipedia, den frie encyklopedi, kjører programvare som kan karakteriseres som et LAMP-program. Wikipedias MediaWiki-programvare er primært utviklet under Linux, det kjører på Apache HTTP-tjeneren, med innholdet sitt lagret i en MySQL-database, og logikken i programmet har blitt implementert med PHP.

LAMP er også navnet på en (for øyeblikket ikke aktivt utviklet) filmavspiller for Linux, nemlig '''L'''inux '''A'''nimation and '''M'''ovie '''P'''layer , så vel som navnet på Massachusetts Institute of Technologys '''L'''ibrary '''A'''ccess to '''M'''usic '''P'''roject.

*Snort

## Eksterne lenker
* ONLamp.com , fra O'Reilly & Associates
* LAMPware.org, LAMP Community-side
* Bygg et webgrensesnitt koblet til en database – LAMP veiledning
Lastebåt

En **lastebåt**, **lasteskip** eller **frakteskip** er et fartøy som er bygd med lasterom tilpasset forskjellig type last, i motsetning til passasjerbåt som primært er bygd for personbefordring. Tørrlast kan føres i bulk eller som stykkgods pakket i hensiktsmessig emballasje, flytende last i tanker. Stykkgods i containere som går på spesielle containerbåter. En lastebåt kan gå i linjefart eller trampfart. En mindre lastebåt i fart på kysten kalles gjerne fraktefartøy.

Tunggodsskip er skip som kan ta inn og transportere gods som ikke kan fraktes på annen måt, som for eksempel andre skip.

## Referanser


## Eksterne lenker

*
Selangor

**Selangor**, med en befolkning på 4,1 millioner, er en delstat i Malaysia. Den omgir de føderale territoriene Kuala Lumpur og Putrajaya. Staten har kystlinje mot Malakkastredet.

Hovedstaden er Shah Alam, og kongebyen er Klang. 

Kuala Lumpur var lenge Selangors hovedstad, inntil byen – som er Malaysias hovedstad – i 1974 ble utskilt som føderalt territorium. 

Selangors distrikter er: 

# Klang
# Petaling 
# Sepang – med Kuala Lumpurs internasjonale flyplass
# Kuala Selangor
# Sabak Bernam
# Hulu Langat
# Kuala Langat
# Hulu Selangor
# Gombak

## Eksterne lenker
* 
* Kart over Selangor (engelsk)
Johns Hopkins Hospital

**Johns Hopkins Hospital** er et universitetssykehus i Baltimore i den amerikanske delstaten Maryland, som er tilknyttet og nært integrert med det medisinske fakultetet Johns Hopkins School of Medicine. Sykehuset har rundt 30&nbsp;000 ansatte og er dermed verdens største sykehus målt etter antall ansatte. Det regnes som et av verdens beste og mest kjente sykehus, og har hatt en betydelig innflytelse på andre sykehus i hele verden. Sykehuset har i en årrekke blitt rangert som best i USA i *[[U.S. News & World Report]]s* sykehusrangeringer. Hospitalet ble grunnlagt ved hjelp av en testamentarisk gave fra filantropen Johns Hopkins. Sykehuset har en sengekapasitet på ca. 1&nbsp;100 og tilbyr høyt spesialisert, avansert medisinsk behandling.

## Referanser


## Eksterne lenker
*
Sør-Kina-havet

**Sør-Kina-havet** er den delen av Stillehavet som avgrenses av det asiatiske fastlandet og øyene Sumatra, Borneo, Luzon og Taiwan. Følgende land har kyst mot Sør-Kina-havet: Kina, Vietnam, Malaysia, Indonesia, Brunei, Filippinene og Taiwan.

Sør-Kina-havet har forbindelse mot Øst-Kina-havet i nord gjennom Taiwanstredet, mot Filippinerhavet i øst gjennom Luzonstredet, mot Javasjøen i sør mellom Sumatra og Borneo, og mot Andamanhavet og Indiahavet i vest gjennom Malakkastredet. Mot det asiatiske fastlandet danner Sør-Kina-havet en store bukt; Tonkinbukta i nordlige Vietnam og sørlige Kina.

Det store havstykket omfatter  km². Det er over 200 små øyer og rev rundt omkring i havet, mange av dem omstridt mellom de omliggende land.

## Se også
* Den nistiplede linje

## Litteratur
* Clive Schofield et al., From Disputed Waters to Seas of Opportunity: Overcoming Barriers to Maritime Cooperation in East and Southeast Asia (July 2011)
* C.Michael Hogan (2011) ''South China Sea'' Topic ed. P.Saundry. Ed.-in-chief C.J.Cleveland. Encyclopedia of Earth. National Council for Science and the Environment. Washington DC
* UNEP (2007). *[http://www.unepscs.org/SCS_Documents/Download/19_-_Technical_Publications_and_Guidelines/Technical_Publication_09_-_Review_of_the_Legal_Aspects_of_Environmental_Management_in_the_South_China_Sea_and_Gulf_of_Thailand.html Review of the Legal Aspects of Environmental Management in the South China Sea and Gulf of Thailand] *. UNEP/GEF/SCS Technical Publication No. 9.
* Keyan Zou (2005). *[http://www.loc.gov/catdir/toc/ecip0420/2004016026.html Law of the sea in East Asia: issues and prospects]*. London/New York: Rutledge Curzon. ISBN 0-415-35074-3

## Referanser


## Eksterne lenker
*
Padang

**Padang** er provinshovedstad for Vest-Sumatra på Indonesia. Den har en befolkning på omkring 800&nbsp;000.

De fleste innbyggere tilhører *minangkabau-folket* og har sitt eget språk *minangkabau* (kort: *minang*). Men det er også en kinesisk minoritet sør i byen, i *Kampung Cina* (på minangkabau: *Kampuang Cino*, «Chinatown»). Minangkabauene er overveiende muslimer, det kinesiske mindretallet overveiende kristne (for det meste protestanter, skjønt det er også mange katolikker). Byen ble katolsk bispesete i 1961.

Padang er den største havnebyen på Sumatras vestkyst. Siden 1500-tallet har byen vært et viktig handelssted. På 1500- og 1600-tallet ble dyrkningen og handelen med pepper utviklet, og ble utskipet til India, Portugal, Storbritannia og Nederland. 

Denne byen som ble en nederlandsk handelspost i 1680 og for det meste var del av nederlandsk Ostindia, var i to omganger under britisk kolonistyre. Første gang var fra 1781 til 1784, og annen gang fra 1795 til 1819. 

Fra omkring 1780 var gull Padangs viktigste handelsvare, det var gullgruver i omlandet. Da gruvene var tømt, ble kaffe og tekstiler av mer fremtredende økonomisk betydning. I vår tid utskipes særlig sement, kanel, steinkull, kaffe, muskatnøtt, triplex, rattan, gummi, kopra og te. 

Padang har en utviklet turistnæring, særlig fordi byen er utgangspunkt for surfere som vil prøve bølgene ved Mentawaiøyene. Byen har et universitet, Andalas-universitetet, grunnlagt i 1956.

## Referanser


## Kilder
* 
*  Padang i Encyclopædia Britannica
Veobreahesten

**Veobreahesten** (også *Veobrehesten*) er et fjell i Lom kommune i Innlandet fylke. Fjellet ligger ved den nordvestre enden av Veobrean.

Veobreahesten ble førstegangsbesteget av Knut Olsen Vole og Diderik B. Burchardt i 1949, og er den siste toppen på det norske fastlandet som ble besteget.

## Referanser




## Eksterne lenker
* Beskrivelse av Veotindan
* Bergtatts side om Veobreahesten
* Bestigningshistorie 1900-tallet
Makrellbåt

**Makrellbåt** er en fiskebåt som primært er tilpasset fangst av makrell. Opprinnelig var makrellfisket et fjordfiske fra robåter med dorg som redskap. Var vinden god, kunne båter med 4-6 mann sette seil og få 200 til 300 makrell på en dag. Over tid utviklet makrellfisket seg til drivgarnsfiske langs kysten og bankefiske.

Makrellbåtene var en del av denne utviklingen, og den typiske båten ble stadig større, tilpasset redskapen og de aktuelle farvann. Drivgarnsbåtene var omkring 22’, mens bankebåtene kunne måle over 30’. Omkring 1865 ble vanlig å bygge Listerskøyter med dekk og slupprigg til makrellfisket. Ettersom garnlenkene ble større, økte også størrelsen på båtene og de ble etter hvert opptil 40’. Enkelte av de største makrellbåtene fikk da også to master.

Noe etter 1900 ble det vanlig å utstyre makrellbåtene med motor.
Klatrefører

En **klatrefører** er, innen fjellklatring, en samling rutebeskrivelser. Hver klatrerute er angitt med vanskelighetsgrad, lengde i antall meter og antall taulengder og omtrentlig antall timer det tar å klatre ruten. På kartene er det en rekke spesielle symboler som viser ting som er relevante for en fjellklatrer. Det finnes egne symboler for standplasser, bivuakker, løse steiner, gress, snø og is, renner, kaminer, riss, diedere, sva, hyller, overheng, varder, klemblokker, pendeltraverser m.m.

## Eksterne lenker
*
Lofot-stormen

**Lofot-stormen** kan referere til:

* Lofot-stormen 1849, uvær i Lofoten 11. februar 1849.
* Lofot-stormen 1868, uvær i Lofoten 31. mars 1868.
Kamin

**Kamin** kan ha flere betydninger:

* Kamin (ovn), en lukket ovn til forbrenning av ved, kull, koks eller pellets til oppvarming. 
* Kamin (fjellsport), innen fjellsport, en betegnelse på en mer eller mindre loddrett fjellsprekk som er stor nok til at en klatrer får plass til hele kroppen inni.
Dieder

Et **dieder** kan være 
* innenfor fjellklatring en fjellformasjon som er som et innvendig hjørne.
* innenfor geometri et polyeder, legeme med to flater
## Referanser
Klemblokk

**Klemblokk** er, innen fjellklatring, en steinblokk som ligger i klem mellom to fjellvegger. De fleste slike blokker i Norden er flyttsteiner som ligger igjen etter siste istid.

En av Norges mest kjente finnes på vei til Kjerag nær Lysebotn i Rogaland.
Lofot-stormen 1849

**Lofot-stormen 1849** er rapportert å ha funnet sted utenfor Lofoten den 11. februar 1849.

Hans H.S. Schulzes reiseskildring fra Nordland utgitt i 1865 omtaler en storm denne dagen der 500 mann skulle ha druknet: *«Det gaar intet Aar hen, uden at Havet fordrer sine Offre under Vinterfisket; men et Par Baades Mandskab anses kun som en ringe Tribut til Bølgerne. Enkelte Aar indtræffe derimod større Ulykker, som i lang Tid bevare sig i Fiskernes Erindring. I 1848 den 11te Februar, saavidt jeg mindes, indtraf en saadan Ulykkesdag, og selv de djærveste Fiskere blegne, naar de omtale denne Dag. Hvor mange Folk der gik under, er ikke godt at vide, da Værene staa i liden Forbindelse med hverandre; men man dømte saa, at en 500 Mand omkom ...»*

I *[[Tromsø Tidende]]* for 25. februar 1849 heter det i ei melding på første side: *«I Lofoten er Fisket begyndt godt, og slaar til baade i Øst- og Vestlofoten. Veiret var meget haardt, og mangfoldige Baade skulle have sat til under Stormen.»*

Professor Narve Fulsås viser i Historisk Tidsskrift (2001) til at undersøkelser i aviser fra det aktuelle tidspunktet trekker i tvil både datering og tapstall og mener at et så stort antall som 500 omkomne sannsynligvis er en overdrivelse. Han mener Schulze i sin bok utgitt 16 år senere må ha tatt feil årstall.

Tromsø-avisen bekrefter imidlertid at det har vært en storm i 1849 og at svært mange båter har forlist. Det er umulig å få eksakte opplysninger om ulykka. Fulsås mener at ingen i samtida var i stand til å ha et slikt samla oversyn. Dessuten er det i dag vanskelig å foreta en etterkontroll siden både kirke- og klokkerbøker i Vågan ble ødelagt i brannen i Vågan kirke i 1865. I kirkeboken for Buksnes kommune Nordland (1849) er liste over 24 omkomne på sjøen den 11. februar. Det satt igjen 17 enker i kommunen etter denne tragedie.

## Se også
* Norske katastrofer og store ulykker

## Litteratur
* Narve Fulsås: Kva er gale med det historiske kjeldeomgrepet?
* Hans Henrik Schreiber Schulze: Fra Lofoten og Solør, Christiania 1865:, Christiania, 1865.
Londons bydeler

**Londons bydeler** (*boroughs*) er 32 administrative områder som sammen med City of London danner Greater London. Dagens struktur har eksistert siden 1965.

## Bakgrunn

I 1855 ble om lag 300 lokale myndigheter i London redusert til 38. London Government Act av 1899 reduserte antall bydeler  *(metropolitan boroughs)* i det som nå er indre London til 28. Nåværende struktur ble etablert 1. april 1965, da London Government Act av 1963 trådte i kraft. Av loven fremgår det at det skal etableres nye administrative områder som skal kalles London boroughs. I loven blir 32 bydeler listet opp, og hvilke tidligere områder som skulle inngå i hver nye bydel. Bydelene ble ikke navngitt i 1963-loven. Ansvaret for navngivningen ble gitt til de nye bydelene. Området som ble dannet av de nye bydelene og City of London fikk navnet Greater London. I 1972 ga The Local Government Act bydelene lov til å endre navn. 12 bydeler har status som indre bydel, mens 20 bydeler har status som ytre bydel. Den overordnete bymyndigheten i perioden 1965 - 1986 var Greater London Council (GLC), mens det i perioden 1986 - 2000 ikke var noen overordnet bymyndighet. I 2000 ble Greater London Authority (GLA) etablert, samtidig med ordningen med en direkte valgt ordfører og London Assembly.

## Tabell over bydelene og City of London

## Kart over bydelene

## Valg til bydelsråd

I den opprinnelige London Government Act av 1963 fremgår det at første valg til bydelsrådene skulle skje i mai 1964. Det holdes valg hvert fjerde år til alle plassene i bydelsrådene. Alle borgere over 18 år i UK, EU og Samveldet som er bosatt i bydelen har stemmerett. Hver bydel er delt inn i valgkretser (*electoral wards*), som hver har tre representanter i bydelsstyret. Bydelene og City of London består av til sammen 649 valgkretser (desember 2011). 29 av bydelene har et system der de valgte representantene velger en leder. Fire bydeler (Lewisham, Newham, Hackney og Tower Hamlets har et annet system, der lederen av bydelsstyret blir direkte valgt av innbyggerne. Den direkte valgte ordføreren blir valgt for en periode på fire år. Hen velger så et bydelsstyre på ikke mer enn 10 medlemmer. Medlemmene trenger ikke være fra samme parti. I mai 2010 ble det 13. valget til bydelsrådene avholdt. Valget var det første som ble avholdt samtidig med parlamentsvalget, noe som kan bidra til å forklare en betydelig høyere valgdeltakelse enn tidligere (62 prosent i 2010 mot 38 prosent i 2006). I 2010-valget kjempet 6 828 kandidater om 1 861 plasser.

## Oppgaver

Bydelene (og the City of London) ivaretar mange av de daglige tjenestene i London. Blant annet eier og vedlikeholder bydelene nærmere en halv million boliger, de håndterer plansøknader og er ansvarlig for biblioteker, avfallshåndtering og løyver til puber, klubber og restauranter. Bydelene vedlikeholder 95 prosent av Londons veier og håndhever parkeringsregler. Bydelene har også ansvar for kultur- og fritidstjenester.

## Referanser og fotnoter
Filantropi

**Filantropi** innebærer å handle til beste for andre, uten å tenke på økonomisk vinning. Begrepet viser til både antikkens «menneskekjærlighet» og kristendommens «nestekjærlighet». Ordet *filia* («vennskap») dukket opp i gresk nokså sent, som en nyere form av ordet *filotes. Filia* ble opprinnelig brukt om «det nære», slik som «kroppsdeler» og «familiemedlemmer». 

## Historie
Første gang vi ser ordet «filantropi» brukt i gresk, er i Aiskhylos' tragedie *[[Promethevs i lenker]]*, der hovedpersonens filantropi får ham til å trosse Zevs og gi menneskene kunnskap om ilden. Hefaistos lenker som straff Promethevs til en klippe for at han skal «slutte med menneskevennlighet». Xenofon nevner filantropi som egenskap hos en ideell hersker, mens Demostenes regner det som en attisk dyd, angivelig athenernes særmerke. Diogenes Laertius beskriver tre varianter av filantropi, der den kan gi seg uttrykk i håndhilsing og imøtekommenhet; eller i å hjelpe de trengende; eller i å invitere til gjestebud og omgås andre med glede.

Filantropi anses som en effektiv måte å bidra til forandring og utvikling i samfunnet uten å gå omveien om myndighetenes byråkratiske apparat. Filantropi er en viktig inntektskilde for kunstneriske, religiøse og humanitære saker.

Filosofer som Friedrich Nietzsche har likevel protestert mot filantropi på filosofisk grunnlag, fordi det angivelig innebærer at de svake utnytter de sterke.

Styresmaktene er oftest støttende overfor filantropiske tiltak. I mange land blir de som gir penger til veldedige formål, gitt skattelette for deres giverglede. En variant av denne tankegangen er fullstendig fri markedskapitalisme, hvor ønsket er å fjerne all statlig støtte, og overlate pengebidragansvaret til filantropene. Jens Bjørneboe sier i sin roman *Haiene*  (1974) at «Filantropi er en kostbar fornøyelse».

Robert L. Payton utvidet den tradisjonelle definisjonen i sin bok *Philanthropy: Voluntary Action For the Public Good*, i  1988.

## Fotnoter

## Se også
* Mesén

## Referanser


## Eksterne lenker
* «Norge blant toppen på global filantropi-måling», *Samfunnsforskning*
* «Norges største filantroper» ved Jan Christian Grandre og Ingrid Elle, *Kapital*
* «Har du lyst å engasjere deg i filantropi?», Nordea Bank
Malmbåt

**Malmbåt** er en bulkbåt laget for transport av malm. Malmbåter kan ha en tonnasje opptil 300&nbsp;000 dwt.

Malm er en svært tung last og konstruksjonen må derfor dimensjoneres etter dette. Bæreevnen utnyttes uten at lasterommene fylles. Dette betyr at konvensjonelle malmbåter får et lavt tyngdepunkt, noe som gir krappe bevegelser i sjøgang.

Malmbåter bygges derfor gjerne med vekselvis korte og lange lasterom og tar malmlast bare i de korte. Dermed kan det lastes høyere og tyngdepunktet blir gunstigere. Om båtene har andre og lettere tørrbulklaster, som f. eks. korn, kan alle rom fylles.

## Referanser
OBO-båt

**OBO-båt** er en lastebåt spesiallaget for kombinerte laster, noe som gir et bredt bruksområde. OBO står for Ore-Bulk-Oil. Lasterommene i disse båtene kan brukes som tanker for olje og oljeprodukter, samt føre tørre bulkvarer som korn, kull og malm.

Den første OBO-båten som ble bygget var MS «Naess Norseman». Den ble bygget ved det tyske skipsverftet A.G. Weser for Norness Shipping, som var kontrollert av den bergenske skipsrederen Erling Dekke Næss. Fartøyet ble døpt 16. juni 1965 som «Naess Norseman». Det var 250 meter langt, og 37&nbsp;000 bruttotonn.

Næss var, sammen med sin skipsarkitekt og ingeniør T. M. Karlsen, mannen bak idéen og hovedutvikler av skipstypen. Den tyske industrimannen Krupp, som eide A.G. Weser, foreslo at skipstypen skulle kalles Naess-type, Næss selv fant det imidlertid mer fornuftig å kalle skipet etter lastene det fraktet.

Skip for kombinasjonslaster har et spesielt risikomoment i at stor belastning og høy slitasje fra malmlaster over tid kan gi hull og sprekker som ikke alltid oppdages og repareres fortløpende. Når skipet siden tar en oljelast, kan olje sive ut og  føre til at det dannes eksplosiv gass. En av teoriene vedrørende forlisene av «Berge Vanga» og «Berge Istra» er at slike lommer av gass skapt av tidligere oljelaster har eksplodert i forbindelse med vedlikehold og reparasjon (sveising) i ballasttanker/lasterom eller andre deler av konstruksjonen i rom sjø.

## Se også
* MS «Berge Vanga»
* MS «Berge Istra»

## Eksterne lenker
*
Riss

**Riss** kan referere til
* En teknisk tegning som viser et objekt fra ulike synsvinkler, som oppriss, grunnriss og sideriss.
* I fjellklatring, en sprekk i fjellet.
* Sprekker i betongkonstruksjoner.
* En istid i Alpene, det samme som saale (glasial) i Nord-Europa
Barking and Dagenham

**Barking and Dagenham** er en bydel i Stor-London. Den ligger i ytre London, i regionens nordøstlige del. Som bydel utgjør den også et administrativt distrikt.

Bydelen ble opprettet i 1965 ved sammenslåingen av Barking og Dagenham, som begge lå i Essex. Den ligger 14,4&nbsp;km øst for sentrale London. Den er en bykommune (borough) i Ytre London og i sør er den innenfor seksjonen London Riverside av Thames Gateway; et område utsett som nasjonal prioritet for urban fornyelse. Den har i henhold til folketellingen i 2011 en befolkning på 187 029 innbyggere, og for 2014 er det et beregnet befolkningstall på 198 294 innbyggere. De fleste bor innenfor Becontree. Barking and Dagenham var en av seks bykommuner som var vert for Sommer-OL 2012.

De fleste boligområdene i distriktet ble opprettet av Londons grevskapsforvaltning i mellomkrigstiden. Mange flyttet fra slumtilstander i Londons East End, spesielt da nye fabrikker sprang opp i distriktet. Industrien hadde nedgangstider i 1980-årene, og dette førte til at servicenæringer ble en viktigere del av økonomien. Pr. 2006 hadde Barking og Dagenham de laveste boligprisene i Stor-London. Kommunen har også blitt karakterisert som et det minst ulykkelige sted å bo i med færrest nye forretningsselskaper.

## Steder i Barking og Dagenham

* Barking
* Becontree
* Becontree Heath
* Chadwell Heath
* Creekmouth
* Dagenham
* Marks Gate
* Rush Green

## Vennskapsbyer
Barking and Dagenham har følgende vennskapsbyer:

*  Witten, Tyskland
*  Tczew, Polen

## Referanser


## Eksterne lenker
* 
* Barking and Dagenham Council
* NHS Barking and Dagenham
Hans Wilhelmsson Ahlmann

**Hans Jacob Konrad Wilhelmsson Ahlmann** (født 14. november 1889, død 10. mars 1974) var svensk geograf, glasiolog. og diplomat. Han var en av hydroglasiologiens pionerer og i 1950 ble han Sveriges ambassadør til Norge, et verv han hadde til 1956. 

Ahlmann ble professor i geografi ved Stockholms högskola i 1929. Han var opptatt av feltundersøkelser, og ledet våren 1931 en ekspedisjon til Nordaustlandet. Sammen med professor Harald Ulrik Sverdrup var han i 1934 igjen på Svalbard, denne gangen for å undersøke isbreene på Vest-Spitsbergen. Siden undersøkte han Vatnajökull på Island i 1936 og vinteren 1939-40 ledet han svensk-norske undersøkelser av isbreene på Grønland. I 1946 sto han for undersøkelser av isbreene på Kebnekaise. Han tok initiativet til en vitenskapelig ekspedisjon til Antarktis 1949 til 1952 og var formann i ekspedisjonens svenske komité. 

## Heder
* I 1945 ble han æresdoktor ved Universitetet i Oslo.
* I 1973 ble han som innbudt medlem av Norsk Polarklubb utnevnt til æresmedlem av klubben.
* Ahlmannfonna på Svalbard er oppkalt etter ham.
* Ahlmannbreen og Ahlmannryggen i Antarktis er oppkalt etter ham.

## Bibliografi

## Referanser


## Eksterne lenker
* Hans W:son Ahlmann hos snl.no
Statens petroleumsfond

**Statens petroleumsfond** var et norsk statlig fond som ble opprettet 22. juni 1990. Det endret navn til Statens pensjonsfond – Utland 1. januar 2006.

Statens petroleumsfond hadde som formål å forvalte de norske petroleumsinntektene. Fondet ble hvert år tilført inntekter tilsvarende statens netto kontantstrøm fra Norges petroleumsvirksomhet, samt avkastningen av fondets formue. Fra fondet ble det i tillegg trukket et beløp for å dekke det oljekorrigerte underskuddet på statsbudsjettet. Dette beløpet skulle i henhold til handlingsregelen ikke være større enn fire prosent av fondets verdi, men denne regelen ble jevnlig overskredet siden den ble innført i 2001.

Finansdepartementet hadde det rettslige ansvaret for forvaltningen av fondet, mens Norges Bank hadde ansvaret for den operative forvaltningen, i samsvar med retningslinjer gitt av Finansdepartementet. Alle fondets midler ble investert i utlandet, både i aksjer, obligasjoner og andre rentebærende verdipapirer.

I perioden 1990–1995 ble statsbudsjettene gjort opp med underskudd, og det ble derfor ikke opparbeidet kapital i fondet. Det første innskuddet i fondet ble dermed gjort i 1996. Ved utgangen av tredje kvartal 2005 var den samlede verdien av fondet på 1281 milliarder kroner, etter en økning på 74 milliarder kroner i første kvartal, 53 milliarder i annet kvartal og 97 milliarder i tredje kvartal. Avkastningen i 2004 var på 8,9 prosent.
Riau

**Riau** er en provins i Indonesia, sentralt beliggende på øya Sumatra. Den grenser til provinsene Nord-Sumatra, Vest-Sumatra og Jambi. Provinshovedstaden heter Pekanbaru. 

Provinsen har kyst mot Malakkastredet, og på motsatt side ligger den malayiske Malayahalvøya og øystaten Singapore. Utenfor kysten ligger Riauøyene, som sammen med noen mer fjerntliggende øyer i Sørkinahavet ble utskilt fra Riau og gjort til en selvstendig provins ved navn Kepulauan Riau på indonesisk.

Det meste av provinsen Riau er flatland, og det er mye sumplandskap. Provinsen er rik på naturressurser som olje, naturgass, gummi, palmeolje, fisk og trevirke. 

## Referanser


## Eksterne lenker
*
Ytre London

**Ytre London** (engelsk **Outer London**) er et navn på den del av Stor-London som ligger utenfor den gamle London by, eller indre London. De tyve bydelene i ytre London ble innlemmet i Stor-London i 1965, og hørte tidligere til andre grevskap (counties). Unntaket er North Woolwich, som også før 1965 var en del av London.

Bydelene som regnes med er: Barking and Dagenham, Barnet, Bexley, Brent, Bromley, Croydon, Ealing, Enfield, Haringey, Harrow, Havering, Hillingdon, Hounslow, Kingston upon Thames, Merton, Newham, Redbridge, Richmond upon Thames, Sutton og Waltham Forest

I enkelte sammenhenger, spesielt i forbindelse med befolkningsstatistikk, brukes en annen definisjon på ytre London. Man ekskluderer da Newham og Haringey, men inkluderer Greenwich. Årsaken til dette er at det gjør det lettere å sammenligne tall fra før og etter omstruktureringen i 1965.
Høyde

:*Se også [[Høydehopp]].*

**Høyde** er en måling av avstanden fra nederst til øverst av noe som er oppreist. Målingen må gjøres vertikalt, ellers benevnes den lengde (eller noen ganger bredde). Som med lengde og bredde, er høyde målt i enheter for lengde.

I geodesi er høyde den metriske, vertikale avstanden et punkt (vanligvis i terrenget, som for eksempel en fjelltopp) har over en *referanseflate*, som for eksempel gjennomsnittlig havnivå. En mer presis definisjon av en referanseflate er en geoide, som er ekvipotensialflaten til geopotensialet som sammenfaller, i gjennomsnitt, med gjennomsnittlig havnivå. En høyde som er målt i forhold til en geoide kalles ortometrisk høyde.

Menneskers høyde er noe man studerer innenfor antropometri. Som det er blitt påpekt i en artikkel  i *[[The New Yorker]]* er gjennomsnittshøyden til menneskepopulasjoner et bekvemt mål på alle faktorene som påvirker en gruppes velvære. Mens variasjoner i høyde i en populasjon er avhengig av genetikk, så er variasjoner i høyde mellom populasjoner først og fremst avhengig av miljøet. FN bruker høyde, som ett av flere mål, for å overvåke ernæringsforhold i utviklingsland. I menneskepopulasjoner kan høyde uttrykke komplekse data om en gruppes oppvekst, sosiale forhold, ernæring og helseforhold.

## Referanser
Romaskin (sjøfart)

En **romaskin** er en manuelt drevet, mekanisk fremdriftsmaskin for livbåter som erstatter eller supplerer vanlige årer og/eller seil. Romaskinen er montert innenbords langs båtens midtlinje og hver roer fatter i et håndtak som føres frem og tilbake. Maskinen overfører denne bevegelsen til rotasjoner som driver en propell som gir livbåten fremdrift. 

Fordelen med romaskin er at den er enklere å bruke for uøvde roere enn årer, det er lettere å ro i takt og få høy effekt. Romaskinen er også lettere å bruke i tung sjø og uavhengig av hvor tungt lastet båten er og hvor dypt den stikker.
John McEnroe

**John McEnroe** (født 16. februar 1959 i Wiesbaden i Tyskland) er en amerikansk tennisspiller, oppvokst i Queens i New York.

På 1970-tallet fremstod McEnroe som Björn Borgs store rival, og deres dueller i Wimbledon-turneringene er klassiske. McEnroe ble kjent for sitt hissige temperament på banen, men i like stor grad for sitt fremragende spill, som blant annet gav ham fire seirer i US Open og tre i Wimbledon. McEnroe arbeider i dag som ekspertkommentator. Han var en tid forbundskaptein for det amerikanske Davis Cup-laget.

## Grand Slam-titler
*  **[[French Open]]:**
** Mixed double – 1977 (sammen med Mary Carillo)
*  **[[Wimbledon (tennis)|Wimbledon]]:**
** Double menn – 1979 (sammen med Peter Fleming)
** Single menn – 1981 (han beseiret Björn Borg med 4-6, 7-6, 7-6, 6-4 i finalen)
** Double menn – 1981 (sammen med Peter Fleming)
** Single menn – 1983 (han beseiret Chris Lewis med 6-2, 6-2, 6-2 i finalen)
** Double menn – 1983 (sammen med Peter Fleming)
** Single menn – 1984 (han beseiret Jimmy Connors med 6-1, 6-1, 6-2 i finalen)
** Double menn – 1984 (sammen med Peter Fleming)
** Double menn – 1992 (sammen med Michael Stich)
*  **[[US Open (tennis)|US Open]]:** 
** Single menn – 1979 (han beseiret Vitas Gerulaitis med 7-5, 6-3, 6-3 i finalen)
** Double menn – 1979 (sammen med Peter Fleming)
** Single menn – 1980 (han beseiret Björn Borg med 7-6, 6-1, 6-7, 6-7, 6-4  i finalen)
** Single menn – 1981 (han beseiret Björn Borg med 4-6, 6-2, 6-4, 6-3 i finalen)
** Double menn – 1981 (sammen med Peter Fleming)
** Double menn – 1983 (sammen med Peter Fleming)
** Single menn – 1984 (han beseiret Ivan Lendl med 6-3, 6-4, 6-1 i finalen)
** Double menn – 1989 (sammen med Mark Woodforde)

## Referanser

## Eksterne lenker
* 
* 
* 
* 
*
Westgate Hotel

**Westgate Hotel** er en historisk bygning i Newport i Wales.

Den var opprinnelig en helt vanlig hotellbygning, men i 1839 brøt chartistopptøyene ut i byen, myndighetene brukte hotellet som fengsel  og kulehull fra opprøret er fortsatt synlig i dørkarmen over hovedinngangen.

Bygingen er i nyere tid omgjort til et mindre butikk- og underholdningssenter.
Svellnosbreahesten

**Svellnosbreahesten** (også skrevet *Svellnosbrehesten*) er et fjell i Lom kommune i Innlandet fylke. Det har en høyde på  meter over havet. Fjellet er omgitt av Svellnosbrean på alle kanter.

## Se også
* Liste over Norges høyeste fjell

## Referanser
Indre London

**Indre London** (engelsk **Inner London**) er en betegnelse på de 12 bydeler i Stor-London som tradisjonelt har utgjort London by. Fra til 1965 utgjorde området grevskapet London. Unntaket er North Woolwhich, som ble overført til Newham og dermed tilhører ytre London. Begrepet brukes også i en mer begrenset og uformell forstand om et mindre område i indre bykjerne, og da gjerne i forbindelse med omtale av storbyproblemer. 

Bydelene som regnes med er: Camden, Greenwich, Hackney, Hammersmith and Fulham, Islington, Kensington and Chelsea, Lambeth, Lewisham, Southwark, Tower Hamlets, Wandsworth og Westminster. City of London administreres ikke som en del av Stor-London, men i enkelte sammenhenger regnes også denne selvstendige byen med fordi visse tjenester utføres i samarbeid.

Indre London er mindre enn Ytre London både angående befolkning og areal, men befolkningstettheten er mer enn det dobbelte enn med Ytre London. Indre London er offisielt det rikeste området i Europa med de mest kostbare gatene i Europa, BNP per hode er mer enn €80 000 Mange av verdens rikeste mennesker bor i Indre London, men det er samtidig en utstrakt fattigdom. Sentrale London, den aller innerste delen av London, er lokalisert i kjernen av Indre London.

I enkelte sammenhenger, spesielt med tanke på befolkningsstatistikk, brukes en annen definisjon der Haringey og Newham er inkludert, mens Greenwich regnes som del av ytre London.

## Referanser
Seismologi

**Seismologi** er læren om jordskjelv og beslektede fenomener, som for eksempel seismiske eller sonariske bølgebevegelser (som forårsaker tsunamier) forårsaket av jordskjelv. Seismologiens teoretiske innsikt brukes til slike nyttige, tekniske aktiviteter som seismikk (seismologisk undersøkelse av havbunnen, blant annet for å finne olje eller naturgass). Seismisk tomografi innebærer å fastslå bergarters eller hele jordens lagvise geologiske oppdeling nedover i dypet ved hjelp av seismiske bølger som forplanter seg ned i dypet fra jordskjelvet og oppfanges av seismometre andre steder på kloden.

Forståelsen av Jordens indre utviklet seg for alvor da man begynte å måle forsinkelse i måten jordskjelvtrykk forplantet seg til ulike steder på kloden. Den tyske seismologen Beno Gutenberg brukte i 1913 denne metoden for å anslå den indre, faste kjernens diameter. Den kroatiske seismologen Andrija Mohorovicic studerte et kraftig jordskjelv i 1909, og oppdaget en grense (kalt «Moho») mellom jordskorpen og den dypere mantelen. Snart innså forskere at Jorden bestod av en fast kjerne i midten, en flytende mantel av smeltet lava, og jordskorpen. Den danske seismologen Inge Lehmann oppdaget i 1936 at kjernen av jern og nikkel var fast innerst, og flytende ytterst i laget under mantelen. Det er også fastslått at overgangen fra litosfære til mantel på 440 km dyp, og overgangen til indre mantel på 670 km dyp, markerer faseoverganger i silikater som øker bølgebevegelsenes fart betydelig, noe som skaper referansedybder for en detaljert kartlegging av mantelen ved hjelp av seismografiske apparater. Bølgehastigheten påvirkes også av temperaturavvik slik at man kan påvise lavastrømmer seismologisk.

## Referanser
Postbåt

**Postbåt** var opprinnelig mindre robåter og seilbåter eid av bønder, såkalte postbønder, som ble pålagt å føre post i sitt distrikt. Denne plikten ble pålagt første gang i 1653.

Siden er postbåt nyttet om dampdrevne kystruteskip som primært skulle sørge for rask og regelmessig postgang. Postverket ble Norges første dampskipsrederi da DS «Constitutionen» ble satt inn på ruten fra Christiania til Christianssand i 1827. Dette skipet ble primært anskaffet for å sikre postgangen. 

Året etter ble den supplert med DS «Prinds Carl» i postrute mellom Stavern, Göteborg og København. 

De første forsøkene med dampskip i fast postrute på Nord-Norge startet med hjuldamperen DS «Prinds Gustav» som gikk fra Trondheim 5. mars 1838 med Hammerfest som endelig bestemmelsessted. I 1841 var det etablert sammenhengende, rutemessig postbåtforbindelse fra Oslo til Hammerfest.
Trippelalliansen

**Trippelalliansen** har flere betydninger:

* Trippelalliansen (1668) &ndash; England, Nederland og Sverige.
* Trippelalliansen (1717) &ndash; Storbritannia, Nederland og Frankrike (samt Østerrike fra 1718).
* Trippelalliansen (1788) &ndash; Storbritannia, Nederland og Preussen.
* Trippelalliansepakten fra 1865 mellom Brasil, Uruguay og Argentina.
* Trippelalliansen (1882) &ndash; Tyskland, Østerrike-Ungarn og Italia.

;Motparter
* Trippelententen (1907) &ndash; Storbritannia, Frankrike og Russland.
Steve Harris

**Stephen Percy Harris** (født 1956) er bassist og primær låtskriver i heavy metal-bandet Iron Maiden, som han var med på å starte i 1975. Han anses ofte å være blant de beste og mest innflytelsesrike bassistene innen heavy metal.

## Karriere
### Tidlige band
Steve startet sin musikkarrière i bandet Influence, som senere skiftet navn til Gypsy's Kiss, før han til slutt havnet i bandet Smiler. Medlemmene i Smiler var flere år eldre enn Harris, og de gjorde det klart for ham at de ikke hadde mye til overs for en bassist som løp rundt på scenen, og som i tillegg ville være med på å skrive låtene. Harris valgte derfor å slutte i bandet og startet Iron Maiden. 

### Iron Maiden

Bandet ble stiftet i 1975. Navnet tok Steve fra filmen *[[Mannen med jernmasken (1939)|Mannen med jernmasken]]*, hvor torturinstrumentet jernjomfruen («iron maiden») blir brukt. Harris har skrevet mange av låtene til Iron Maiden, bl.a. «The Number of The Beast» som ble en stor hit og regnes som en klassiker. Harris og gitaristen Dave Murray er de eneste som har vært i bandet siden oppstarten.

### British Lion
I 2012 gav Harris ut soloalbumet *[[British Lion (album)|British Lion]]* sammen med Richard Taylor, David Hawkins, Grahame Leslie og Simon Dawson. I 2020 gav kvintetten ut albumet *[[The Burning (album)|The Burning]]* under bandnavnet British Lion.

## Privat
Harris' eldste datter, Lauren, er sanger og skuespiller, og har, i likhet med broren George, turnert sammen med Iron Maiden.

Harris er også en lidenskapelig fotballtilhenger, og favorittlaget er West Ham United FC som han spilte for som ungdom.

## Referanser


## Litteratur
* 

## Eksterne lenker
* 
* 
*
Trippelalliansen (1668)

**Trippelalliansen av [[1668]]** var en avtale mellom England, Sverige og Nederland som hadde til formål å forhindre videre fransk ekspansjon ved Ludvig XIV av Frankrike i Europa. Alliansen kom aldri til væpnet konflikt med franskmennene, men den var nok til at Ludvig XIV stoppet sin offensiv, og en fredsavtale med Spania ble inngått.
Trippelalliansen (1882)

**Trippelalliansen av [[1882]]** var en avtale mellom Tyskland, Østerrike-Ungarn og Italia som ble inngått 20. mai 1882. Alliansen gikk ut på å støtte hverandre militært i tilfelle et av landene ble angrepet av to eller flere større styrker. Tyskland og Italia inngikk i tillegg en avtale om å støtte hverandre i tilfelle de ble angrepet av Frankrike. Italia påpekte imidlertid at avtalen ikke ville gjelde for deres del hvis Storbritannia skulle angripe et av landene i alliansen. Da avtalen ble fornyet i juni 1902 sa Italia det samme om Frankrike, noe som i praksis betydde at deres del i alliansen ikke lenger hadde noen betydning. 

## Viktige hendelser

* 1882: Trippelalliansen inngås

**Første verdenskrig**

* 1914: Trippelalliansen kommer til nytte, når Østerrike-Ungarn kommer i krig med Russland og Serbia, etter skuddene i Sarajevo.
* 1915: Italia går ut av alliansen og støtter rivalen Trippelententen.
* 1918: Trippelalliansen taper krigen og avtalen oppheves som følge av oppløsningen av Tyskland og Østerrike-Ungarn.
MM

**MM**, **Mm** og **mm** kan referere til:

*Master of Management, akademisk grad innen organisasjon og ledelse
*2000 med romertall
*millimeter (**mm**) &ndash; en SI-enhet for lengde lik 10−3 meter (1 tusendedels meter)
*megameter (**Mm**) &ndash; en SI-enhet for lengde lik 106 meter (100 mil)
***m.m.** &ndash; forkortelse for *med mer*

## Se også
*Mm²
*Mm³
Sandra Bullock

**Sandra Annette Bullock** (født 1964) er en amerikansk og tysk filmskuespiller. På den 82. Oscar-utdelingen i 2010 fikk hun en Oscar for beste kvinnelige hovedrolle for sin rolle i filmen *[[The Blind Side]]*, dagen etter at hun hadde mottatt Razzie-award for dårligste kvinnelige skuespiller for sin rolle i filmen *[[All About Steve]]*. Hun møtte opp på begge prisutdelingene personlig og var den første som vant både en Oscar og en Razzie samme år. Bullock vant Golden Globe som beste kvinnelige skuespiller i film (drama) for innsatsen i *The Blind Side*.

Hennes første viktige filmrolle var i *[[Demolition Man]]* i 1993. Det ledet til hennes gjennombrudd i *[[Speed]]* det følgende året. Hun har en stjerne på Hollywood Walk of Fame. 

Hun gikk på steinerskole og studerte drama ved East Carolina University. Hun hoppet av studiene for å arbeide som skuespiller i New York, men hadde problemer med å etablere seg i yrket. Hun flyttet til Los Angeles og fikk en rekke mindre roller i uavhengige filmer. Senere fikk hun hovedrollen i TV-versjonen av filmen *[[Working Girl]]*.

## Privatliv
Bullock er datter av den tyskfødte operasangerinnen Helga Meyer og den amerikanske stemmelæreren John Bullock. Hun begynte å synge som barn i Tyskland, hvor hun også studerte ballett og hadde små roller i morens operaer. Hun vokste opp i Nürnberg der moren var operasanger. Bullock bodde i Tyskland til hun var 12 år gammel. Bullock har statsborgerskap i både Tyskland og USA og snakker tysk flytende. Hun måtte si fra seg det tyske statsborgerskapet da hun fylte 18 år og søkte om å få det tilbake i 2009. Det oppgis at Bullock ble innvilget statsborgerskap i Tyskland.

Den 16. juli 2005 giftet hun seg med Jesse G. James, programleder for blant annet Discovery Channels *[[Monster Garage]]*. De ble skilt i 2010 etter en offentlig utroskapsskandale.

I 2011 var Bullock programleder for Golden Globe.

## Filmografi

## Referanser


## Eksterne lenker
* 
* 

* East Carolina University Alumni database
* Sandra Bullock Movie Database
* Sandra Bullock Central
* Sandra Bullock Central website community